NCL ทุ่มงบ 8 ลบ.เข้าลงทุนใน “เกรซ วอเทอร์ เมด” ลุยธุรกิจผลิตน้ำฟอกไต
NCL ทุ่มงบ 8 ลบ.เข้าลงทุนใน "เกรซ วอเทอร์ เมด" ลุยธุรกิจผลิตน้ำฟอกไตและจำหน่ายอุปกรณ์ที่เกี่ยวข้อง หวังเป็นการกระจายความเสี่ยง-สร้างมูลค่าเพิ่มให้แก่บริษัทในอนาคต
26 ก.ย. 2559

นายกิตติ พัวถาวรสกุล ประธานเจ้าหน้าที่บริหาร บริษัท เอ็นซีแอล อินเตอร์เนชั่นแนล จำกัด (มหาชน) หรือ NCL เปิดเผยว่า ที่ประชุมคณะกรรมการบริษัทได้อนุมัติให้บริษัทเข้าซื้อหุ้นของบริษัท เกรซ วอเทอร์ เมด จำกัด ประกอบธุรกิจผลิตน้ำฟอกไตและจำหน่ายอุปกรณ์ที่เกี่ยวข้อง โดยการลงทุนครั้งนี้มีผลทำให้บริษัท เกรซ วอเทอร์ เมด มีสถานะเป็นบริษัทร่วมของบริษัท โดยจำนวนหุ้นที่ซื้อ 8,000 หุ้น มูลค่าหุ้นละ 1,000 บาท เป็นเงิน 8 ล้านบาท ทำให้สัดส่วนหลังการซื้อหุ้น NCL ถือหุ้น 44.44% คิดเป็นเงิน 8 ล้านบาท
โดยสาเหตุที่ NCL ลงทุนใน เกรซ วอเทอร์ เมด จะสามารถสร้างมูลค่าเพิ่มให้แก่บริษัทในอนาคต ส่งเสริมให้บริษัทมีผลตอบแทนเติบโต มีกำไรมั่นคงและต่อเนื่องในอนาคตและเป็นการกระจายความเสี่ยงของบริษัท